
ŠAKIŲ RAJONO SAVIVALDYBĖS ADMINISTRACIJOS DIREKTORIUS

ĮSAKYMAS

DĖL LICENCIJŲ VERSTIS MAŽMENINE PREKYBA ALKOHOLINIAIS GĖRIMAIS IR TABAKO GAMINIAIS PATIKSLINIMO
2012 m. kovo 1 d. Nr. AT-246
Šakiai


Vadovaudamasis Lietuvos Respublikos Vyriausybės 2004 m. gegužės 20 d. nutarimu Nr. 618 patvirtintų Didmeninės ir mažmeninės prekybos alkoholio produktais licencijavimo taisyklių (Žin., 2004, Nr. 84-3050; 2011, Nr. 239-1869) 25 p., Vyriausybės 2004 m. balandžio 7 d. nutarimu Nr. 383 patvirtintų Mažmeninės prekybos tabako gaminiais licencijavimo taisyklių (Žin., 2004, Nr. 53-1799; 2011, Nr. 39-1870) 18.2 p., 

patikslinu licencijas:

1. Verstis mažmenine prekyba alkoholiniais gėrimais: 

1.1.Uždarosios akcinės bendrovės „Gelgaudukė“ licencijoje Nr. 253, išduotoje 2005 m. liepos 1 d. kavinei-barui, esančiam Gelgaudiškyje, Vakarų g. 17, prekybos alkoholiniais gėrimais laiką, vietoje „11-24 val.“, įrašyti žodžius „išsinešti 11-22 val., vartoti vietoje 11-24 val.“ 

1.2. UAB „Šakių Nemunas“ licencijoje Nr. 262, išduotoje 2006 m. birželio 2 d., parduotuvei, esančiai Kidulių sen., Bunikių k., prekybos vietos adresą po žodžio „Bunikių k.,“ įrašyti „Švarcgirio g. 4“.
2. Verstis mažmenine prekyba alumi, alaus mišiniais su nealkoholiniais gėrimais, natūralios fermentacijos sidru, kurio tūrinė etilo alkoholio koncentracija neviršija 8,5 procento:

2.1. UAB „Džermita“ licencijoje Nr. 94, išduotoje 2010 m. gruodžio 20 d. kebabinei, esančiai Kidulių sen., Kidulių k., Nemuno g. 63B, prekybos alkoholiniais gėrimais laiką, vietoje „8-24 val.“, įrašyti žodžius „išsinešti 8-22 val.“
2.2. Uždarosios akcinės bendrovės „Gelgaudukė“ licencijoje Nr. 90, išduotoje 2006 m. liepos 4 d. automobiliui-parduotuvei, automobilio valst. Nr. BB185, esančiam Gelgaudiškyje Nemuno g., prekybos alkoholiniais gėrimais laiką, vietoje „11-23 val.“, įrašyti žodžius „išsinešti 11-22 val.“

3.Verstis mažmenine prekyba tabako gaminiais UAB „Šakių Nemunas“ licencijoje Nr. 313, išduotoje 2006 m. birželio 2 d. parduotuvei, esančiai Kidulių sen., Bunikių k., prekybos vietos adresą po žodžio „Bunikių k.,“ įrašyti „Švarcgirio g. 4“.

